*
Do konca prázdnin sú ešte dva víkendy a objavovať miesta sa aj tak hodí hocikedy. Preto tip na výlet – hrad Uhrovec v Strážovských vrchoch. Nielen kvôli klasickému výstupu na ruinu, krásnemu výhľadu a zaujímavej histórii. Bonus je, že rekonštrukcia hospodárskej budovy hradu figuruje medzi finalistami ceny za architektúru CE ZA AR.
Je to výsledok desaťročia trvajúceho výskumu a rekonštrukčných prác. Privíta vás impozantne vynovená a zastrešená (!) budova vo vnútri hradu. Ideálne je zabezpečiť si výklad o poctivom prístupe obnovy, skúmaní tradičných postupov a materiálov. Z bežnej návštevy zbytkov historického muriva sa stane osvietenie o prístupe k histórii.
Ak by vám to nestačilo, môžete aspoň híkať nad vreckovými slnečnými hodinkami z polovice 16. storočia (nie sú súčasťou expozície), ktoré sa na tomto mieste našli. Chuť mať informácie poruke zjavne nepriniesol až moderný vek.
*
Za návštevu vždy stojí aj Bardejov. Jeho centrum patrí do zoznamu Svetového dedičstva UNESCO a je tragédia, že nádherné námestie väčšinou zíva prázdnotou. V rámci môjho nedávneho pobytu sa ako pridaná hodnota zo sprievodnej partie vykľul zástupca košickej